钦定古今图书集成/明伦汇编/氏族典/第315卷 > 《廖用贤尚友录》 > 明睿
## 钦定古今图书集成/明伦汇编/氏族典/第315卷 > 《廖用贤尚友录》 > 明睿

按《明外史冯云路传》：“诸生明睿者，江夏人。城破，贼独
不入其门。睿慨然曰：‘安有父母之邦覆，而偷生苟活
者？语家人，速从我入井，否则速去’。于是妻及二子二
女及诸婢以次投井。睿笑曰：‘吾今旷然无累矣’。从容
榜诸门，赴井死。时人号为明井。”

郑樵《通志》。